**Vyhlásenie**

**Ministerstva spravodlivosti Slovenskej republiky**

**o rozporoch k návrhu zákona o zriadení správnych súdov a o zmene a doplnení niektorých zákonov**

Návrh zákona o zmene a doplnení niektorých zákonov v súvislosti s novými sídlami a obvodmi krajských súdov sa predkladá s rozpormi, ktoré sú dvojakého charakteru. Prvú skupinu predstavujú rozpory týkajúce sa sídiel a obvodov správnych súdov a ich zriaďovania. Druhú skupinu predstavujú rozpory týkajúce sa vplyvov predkladanej právnej úpravy na rozpočet.

**Rozpory s pripomienkujúcimi subjektmi pretrvávajú v nasledovných oblastiach:**

**1. Ministerstvo financií Slovenskej republiky**

Rozpory pretrvávajú v otázkach rozpočtových vplyvov návrhu zákona.

**2. Združenie sudcov Slovenska**

Rozpory pretrvávajú ohľadom niektorých aspektov zriaďovania správnych súdov; k tomu pozri bližšie vyhodnotenie pripomienkového konania.

**3. Krajský súd v Bratislave, Krajský súd v Trenčíne**

Rozpory pretrvávajú ohľadom pripomienky zriadenia Správneho súdu v Trenčíne a niektorých aspektov zriaďovania správnych súdov; k tomu pozri bližšie vyhodnotenie pripomienkového konania.

**4. Trenčiansky samosprávny kraj**

Rozpory pretrvávajú ohľadom pripomienky zriadenia Správneho súdu v Trenčíne.

**5. Klub 500**

Rozpory pretrvávajú ohľadom pripomienok namietajúcich reformu súdnej mapy ako takú; k tomu pozri bližšie vyhodnotenie pripomienkového konania.